**Ministru kabineta rīkojuma projekta**

**"Par Zāļu valsts aģentūras 2019.gada budžeta apstiprināšanu" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma “Par Zāļu valsts aģentūras 2019.gada budžeta apstiprināšanu”” projekta (turpmāk – rīkojuma projekts)mērķis ir no Zāļu valsts aģentūras (turpmāk – ZVA) neizmantotā 2018.gada maksas pakalpojumu un citu pašu ieņēmumu līdzekļu atlikuma uz 2019.gada 1.janvāri 200 066 *euro* apmērā novirzīt uz Veselības ministrijas valsts budžeta programmu 97.00.00 “Nozaru vadība un politikas plānošana”, lai veiktu OECD pētījumu “Par Latvijas sabiedrības veselību”, lai nodrošinātu rezidentu reģistra sistēmas izveidi, kā arī, lai nodrošinātu centralizēto sistēmu uzturēšanu un attīstību.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Rīkojuma projekts izstrādāts, pamatojoties uz: - Publisko aģentūru likuma 13.panta trešo daļu un Likuma par budžetu un finanšu vadību 41.panta (12) daļu, kas nosaka, ka budžeta nefinansētu iestāžu veiktos budžetu grozījumus apstiprināšanai Ministru kabinetā iesniedz ministrijas (pārraudzības institūcijas).- Publisko aģentūru likuma 13.panta ceturto daļu, kas nosaka, ka, apstiprinot valsts aģentūras budžetu, Ministru kabinets pēc attiecīgā ministra ierosinājuma ir tiesīgs noteikt valsts budžetā ieskaitāmo ienākumu daļu no valsts aģentūras ieņēmumiem par sniegtajiem maksas pakalpojumiem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Lai samazinātu kopējo saslimstību un efektīvāk izmantotu veselības aprūpei paredzēto finansējumu, piedāvājot labākos risinājumus preventīvajai aprūpei, nepieciešams veikt OECD pētījumu “Par Latvijas sabiedrības veselību” un sniegt patreizējās situācijas analīzi. Uz šī pētījuma pamata tiks izstrādātas rekomendācijas primārās prevencijas uzlabošanai, risinot aptaukošanās izraisītās ar dzīvesveidu saistītās veselības problēmas, izstrādātas rekomendācijas slimību sekundārajai un terciārajai prevencijai, attīstot racionālu veselības pārbaužu, skrīninga programmu un agrīnās diagnostikas pasākumu sistēmu un izstrādātas rekomendācijas zāļu un vakcīnu pieejamības nodrošināšanai.Lai nodrošinātu Ministru kabineta 2011.gada 30.augusta noteikumos Nr.685 “Rezidentu uzņemšanas, sadales un rezidentūras finansēšanas kārtība” noteikto rezidentūras plānošanas un finansēšanas uzraudzības procesu, rezidentūras reģistram nepieciešams atbilstošs tehniskais risinājums, kas ļautu ikgadēji plānot rezidentūras vietu skaitu, kā arī nodrošinātu iespēju pārliecināties par  rezidentūras nosacījumu izpildi no uzņemšanas brīža. Reģistra tehniskajam risinājumam jāparedz, ka:- vienkopus un vienu reizi tiktu ievadīta un apstrādāta (aktualizēta) personalizēta informācija par konkrēto rezidentu;- nepieciešamā informācija tiktu automātiski atlasīta no valsts datu bāzēm, reģistriem un citām informācijas sistēmām;- tiktu nodrošināta piekļuve un informācijas apstrādes funkcija visām rezidentūras nodrošināšanas un uzraudzības procesā iesaistītajām pusēm (*piemēram*: Veselības ministrijai, augstskolām, Veselības inspekcijai u.c.).Veselības ministrijā un tās padotības iestādēs no 2019.gada 1.janvāra ir ieviesta centralizēta resora finanšu un saimniecisko resursu vadības sistēma Horizon (turpmāk - Horizon), kas nodrošina centralizētu grāmatvedības uzskaiti un ļauj kontrolēt resora izdevumus un centralizēta vienotā dokumentu vadības sistēma Namejs (turpmāk - Namejs). Ņemot vērā, ka Horizon un Namejs ir ieviesti ES struktūrfondu finansēta projekta ietvaros, daļēji projekta ietvaros tiks nodrošināta arī sākotnējā sistēmu uzturēšana, tomēr turpmākai pilnu sistēmu uzturēšanai un attīstībai plānots izmantot iepriekš iestāžu Horizon un Namejs uzturēšanai un attīstībai paredzēto finansējumu. Sistēmu uzturēšanu un turpmāku attīstību centralizēti veiks Veselības ministrija, līdz ar to nepieciešams pārdalīt finansējumu uz Veselības ministriju minēto funkciju nodrošināšanai.Ņemot vērā to, ka veselības aprūpes sistēmas ietvaros finanšu līdzekļi šādiem pasākumiem nav atrodami, Veselības ministrija uzskata par nepieciešamu nekavējoši izmantot Publisko aģentūru likuma 13.panta ceturtajā daļā paredzētās tiesības noteikt veselības aprūpes budžetā ieskaitāmo ienākumu daļu no ZVA ieņēmumiem par sniegtajiem maksas pakalpojumiem. Veselības ministrija sagatavoja projektu, kas paredz ieskaitīt Veselības ministrijas budžetā ZVA līdzekļu atlikumu, lai nodrošinātu OECD pētījumu “Par Latvijas sabiedrības veselību”, rezidentu reģistra sistēmas izveidi, kā arī, lai nodrošinātu centralizēto sistēmu uzturēšanu un attīstību, paredzot rīkojuma projekta pielikumā “Zāļu valsts aģentūras ieņēmumu un izdevumu atšifrējums 2019.-2021.gadam” kopējo finansiālo ietekmi 954 644 *euro* apmērā.ZVA konta atlikums uz 2019.gada 1.janvāri ir **954 643,74 *euro*** apmērā,tai skaitā: **616 314** ***euro*** apmērātiek nodrošināta ZVA svarīgāko pasākumu apmaksa, **138 264 *euro*** apmērā tiek nodrošināta ZVA administratīvās ēkas ovālā korpusa pārbūve ar vēdināšanas sistēmas izveide, bet **200 066 *euro*** Veselības ministrija uzskata par atbalstāmu novirzīt OECD pētījumu “Par Latvijas sabiedrības veselību”, rezidentu sistēmas izveides nodrošināšanai, kā arī Horizon un Namejs sistēmu uzturēšanai, attīstībai. 1. **Zāļu valsts aģentūrai 754 578 *euro*** apmērā:
* **616 314 *euro*** apmērā - laisegtu izdevumus, ko nosaka spēkā esošais Ministru kabineta 2018.gada 3.oktobra rīkojums Nr.481 “Par Zāļu valsts aģentūras 2019.gada budžeta apstiprināšanu”, kurā ir apstiprināti ZVA 2019.gada budžeta ieņēmumi 4 934 178 *euro* apmērā un izdevumus 5 550 492 *euro* apmērā (tai skaitā izdevumu finansēšanai novirzot maksas pakalpojumu un citu pašu ieņēmumu naudas līdzekļu atlikumu uz 2019. gada 1. janvāri 616 314 *euro* apmērā) atbilstoši šā rīkojuma pielikumam. Saskaņā ar Publisko aģentūru likuma 14.panta otro daļu un Likuma par budžetu un finanšu vadību 6.1 panta piekto daļu valsts aģentūras kārtējā gada līdzekļu atlikumu var izmantot nākamajā gadā izdevumu finansēšanai, tāpēc ZVA plāno 2019.gadā nodrošināt šādus pasākumus:
1. **11 868 *euro*** **apmērā** – darba devēja valsts sociālās apdrošināšanas obligātās iemaksas palielinājums, saskaņā ar likumu “Par valsts sociālo apdrošināšanu”;
2. **71 352 *euro* apmērā** – audu, šūnu un orgānu ieguves un izmantošanas vietu, asins kabinetu, asins sagatavošanas nodaļu un Valsts asinsdonoru centra atbilstības novērtēšanai un uzraudzībai (51 719 *euro* – atlīdzībai; 14 889 *euro* – precēm un pakalpojumiem; 4 744 *euro* – kapitālajiem izdevumiem).
3. **128 417 *euro* apmērā** – Latvijā ražotu medicīnisko ierīču reģistrēšanai, atļauju speciāli piegādāto medicīnisko ierīču laišanai apgrozībā izsniegšanai, kā arī medicīnisko ierīču vigilances veikšanai un atļauju izsniegšanai medicīnisko ierīču klīniskās izpētes veikšanai (89 151 *euro* – atlīdzībai; 29 778 *euro* – precēm un pakalpojumiem; 9 488  *euro* – kapitālajiem izdevumiem).
4. **404 677 *euro* apmērā** – norēķiniem par iepriekšējā pārskata perioda izdevumiem (244 246 *euro* – atlīdzībai; 137 779 *euro* – precēm un pakalpojumiem (dienesta komandējumi, administratīvie izdevumi, komunālie pakalpojumi, remontdarbi un iestāžu uzturēšanas pakalpojumi, informācijas sistēmu uzturēšana, noma, biroja preces, kārtējā remonta un uzturēšanas materiāli); 22 652 *euro* – kapitālajiem izdevumiem (ZVA administratīvās ēkas kapitālā remonta daļēja apmaksa)).
* **138 264 *euro*** **apmērā** - ZVA administratīvās ēkas ovālā korpusa pārbūve ar vēdināšanas sistēmas izveide**.**
1. ***Veselības ministrijai*** nepieciešami finanšu līdzekļi – **200 066 *euro*** apmērā, lai veiktu OECD pētījumu “Par Latvijas sabiedrības veselību”, rezidentu reģistra sistēmas izveides nodrošināšanai, kā arī Horizon un Namejs sistēmu uzturēšanai, attīstībai.

Ņemot vērā iepriekš minēto, nepieciešams valdības konceptuāls atbalsts līdzekļu pārdalei. |
| 3. | Projekta izstrādē iesaistītās institūcijas un publiskas personas kapitālsabiedrības | Veselības ministrija un ZVA  |
| 4. | Cita informācija | Atzīt par spēku zaudējušu Ministru kabineta 2018.gada 3.oktobra rīkojumu Nr.481 “[Par Zāļu valsts aģentūras 2019.gada budžeta apstiprināšanu](http://likumi.lv/doc.php?id=252494)” (Latvijas Vēstnesis, 2018, 196. nr.). |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019. gads | Turpmākie trīs gadi (*euro*) |
| 2020. gads | 2021. gads | 2022. gads |
| saskaņā ar valsts budžetu kārtējam gadam\* | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzi-not ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | Izmai-ņas, salīdzi-not ar vidēja termiņa budžeta ietvaru 2020. gadam | izmaiņas, salīdzi-not ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 3 299 720 | 200 066 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 3 299 720 | 200 066 | 0 | 0 | 0 | 0 | 0 |
| t.sk. programma 97.00.00 “Nozaru vadība un politikas plānošana” | 3 299 720 | 200 066 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 3 299 720 | 200 066 | 0 | 0 | 0 | 0 | 0 |
| 2.1. valsts pamatbudžets | 3 299 720 | 200 066 | 0 | 0 | 0 | 0 | 0 |
| t.sk. programma 97.00.00 “Nozaru vadība un politikas plānošana” | 3 299 720 | 200 066 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  *\* Atbilstoši likumam “Par valsts budžetu 2019.gadam”.*ZVA ir budžeta nefinansēta iestāde un Veselības ministrijas budžetā tā netiks atspoguļota. Ministru kabineta sēdes protokollēmuma projekts paredz **200 066 *euro*** apmērā **palielināt** valsts budžeta programmas 97.00.00 “Nozaru vadība un politikas plānošana” resursus izdevumu segšanai (17.1.1.0. Valsts budžeta iestāžu saņemtie transferti no savas ministrijas, centrālās valsts iestādes padotībā esošām no valsts budžeta daļēji finansētām atvasinātām publiskām personām un budžeta nefinansētām iestādēm (turpmāk - 17.1.1.0.)) un atbilstošos izdevumus ***200 066 euro*** apmērā Veselības ministrijai izdevumiem precēm un pakalpojumiem (2000 kods):* 88 000 *euro*apmērā, lai veiktu OECD pētījumu “Par Latvijas sabiedrības veselību”;
* 86 400 *euro*apmērā, lai nodrošinātu rezidentu sistēmas izveidi;

(180 cilvēkdienas \* 480 *euro* (izmaksas pamatojoties uz vispārīgo vienošanos par veselības informācijas sistēmas darbības paplašināšanu) = 86 400 *euro*);* 12 833 *euro*apmērā, lai nodrošinātu Horizon programmatūras koda uzturēšanu 9 203 *euro* un Horizon programmatūras koda attīstību 3 630 *euro*;

60 stundas \* 60.5 *euro*/h = 3 630 *euro** 12 833 *euro*apmērā, lai nodrošinātu Namejs uzturēšanu 9 203 *euro* un Namejs attīstību 3 630 *euro*.

60 stundas \* 60.5 *euro*/h = 3 630 *euro*.ZVA norēķinu kontā ieskaitīto naudas līdzekļu atlikuma daļu **200 066***euro* apmērā novirzīt kā transfertu Veselības ministrijas valsts budžetā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Veselības ministrija normatīvajos aktos noteiktajā kārtībā sagatavos un iesniegs Finanšu ministrijā pieprasījumu valsts budžeta apropriācijas palielināšanai.Finanšu ministrs normatīvajos aktos noteiktajā kārtībā informēs Saeimu par apropriācijas izmaiņām un palielinās Veselības ministrijai likumā "Par valsts budžetu 2019.gadam" noteikto apropriāciju. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Veselības ministrija un ZVA |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Veselības ministre I. Viņķele

Vīza: Valsts sekretāre D. Mūrmane-Umbraško

Vinničenko 67876029

Inga.Vinnicenko@vm.gov.lv